అశోక్ గెహ్లాట్
దివంగత లక్ష్మణ్ సింగ్ గెహ్లాట్ కుమారుడైన అశోక్ గెహ్లాట్ మే 3, 1951న జోధ్‌పూర్ (రాజస్థాన్) లో జన్మించారు. విజ్ఞానశాస్త్రం మరియు న్యాయవాద విద్యలో పట్టభద్రుడైన గెల్హాట్ అర్థశాస్త్రంలో M.A. కూడా పూర్తి చేశారు. శ్రీమతి సునీతా గెహ్లాట్‌ను ఆయన నవంబరు 27, 1977లో వివాహం చేసుకున్నారు, ఈ దంపతులకు ఒక కుమారుడు (వైభవ్) మరియు ఒక కుమార్తె (సోనియా) ఉన్నారు.
రాజస్థాన్ ముఖ్యమంత్రి అశోక్ గెహ్లాట్ ఫోటో గ్యాలరీ . రాజస్థాన్‌లోని సైనీ వర్గానికి చెందిన గెహ్లాట్ ఇండియన్ నేషనల్ కాంగ్రెస్ (INS) పార్టీలో సభ్యుడు.
అభినవ గుప్తుడు
ఈయన కాశ్మీర్ లోని పండితుల కుటుంబంలో జన్మించాడు. అన్ని రకాల తత్వాలను అధ్యయనం చేశాడు. ఆ కాలంలో ఉన్న అన్ని రకాల కళలను సుమారు 15 మంది గురువుల దగ్గర శిష్యరికం చేసి నేర్చుకున్నాడు. ఆయన జీవిత కాలంలో సుమారు 35 రచనలు చేశాడు. వాటిల్లో అన్నింటికన్నా పెద్దది తంత్రాలోకం అనే గ్రంథం. ఇప్పుడు కాశ్మీర శైవం గా పిలువబడుతున్న "త్రికం", "కౌల" అనే సాంప్రదాయాల పరిపూర్ణ విజ్ఞాన సర్వస్వం ఇది. ఆయన రచించిన ఇంకో ప్రముఖ గ్రంథం అభినవభారతి. ఇది భరతముని రాసిన నాట్యశాస్త్రానికి భాష్యం. 
అభినవ గుప్తుడు ఆయన అసలు పేరు కాదు. ఆయన సామర్థ్యం, సాధికారతలను చూసి ఆయన గురువుగారిచ్చిన బిరుదు. ఆయన రచనల మీద అతి ముఖ్యమైన భాష్యాలు రాసిన జయరధుడు ప్రకారం అభినవ గుప్తుడు అనే పేరుకి "ఎల్లప్పుడు జాగరూకత కలిగి ఉండే", "అన్ని చోట్లా ఉండగలిగే", "ప్రశంసలచే రక్షించబడే" అనే అర్థాలు కూడా ఉన్నాయి. తంత్రాలోకం గ్రంథాన్ని పూర్తిగా ఆంగ్లంలోకి అనువదించిన రెనీరో నోలి అనే సంస్కృత పండితుడు అభినవ గుప్తుడు అంటే నిత్య నూతనమైన భావాలు కలిగిన వాడు అని పేర్కొన్నాడు.